— Барцы не разгубіліся і паказалі высокі ўзровень падрыхтоўкі, — гаворыць галоўны суддзя турніру Міхаіл Іванавіч Фясун. — Мяркую, што кожны з іх узбагаціў свой спартыўны вопыт, узяў на заметку нешта новае і патрэбнае для сябе, набыў новых сяброў і таварышаў. А для кагосьці турнір стаў апошняй кропкай у вызначэнні сваёй будучыні: штогод нашы гадаванцы папаўняюць рады вучняў школ алімпійскага рэзерву, дзе для іх адкрываюцца новыя перспектывы.